C 317/10
BG
Официален вестник на Европейския съюз
7.9.2023 г.
Предварително уведомление за концентрация (Дело M.11261 — ARDIAN / ATTERO) Дело кандидат за опростена процедура (текст от значение за ЕИП)
(2023/C 317/07) 1.
На 30 август 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Ardian France S.A. („Ardian“, Франция), контролирано от крайното дружество майка на Ardian Group, Ardian Holding S.A.S. (Франция), — Sabaton Ventures Holdco B.V. (Нидерландия), крайното дружество майка на Attero Group („Attero“, Нидерландия), Предприятие Ardian ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие Attero.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Ardian е частен капиталов инвеститор и управител на активи, — Attero е дружество за управление и третиране на отпадъци.
Неговите дейности включват генериране на енергия от отпадъци, рециклиране на пластмаси, преработка на органични отпадъци, валоризация на инертни минерални отпадъци, възстановяване на почвата и рециклиране на отпадъци. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.11261– ARDIAN / ATTERO Забележки могат да се изпращат до Комисията по електронна поща или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Пощенски адрес: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ОВ L 24, 29.1.2004 г., стр. 1 („Регламент за сливанията“).
(2) OB C 366, 14.12.2013 г., стр. 5.